תחנת הרכבת נתניה – ספיר

תחנת הרכבת נתניה – ספיר היא תחנת נוסעים של רכבת ישראל הממוקמת על מסילת החוף ליד קריית ספיר בנתניה. התחנה מהווה כתחנת ביניים בקו בנימינה - רחובות - אשקלון.

היסטוריה
את התוכנית להקמת התחנה יזמה עיריית נתניה, ובמרץ 2001 הוסכם עקרונית על הקמתה. התכנון הראשוני היה שהתחנה תוקם על ידי יזם פרטי שיקים בסמוך מרכז מסחרי (בדומה למודל שבה נבנו תחנות חוצות המפרץ ולב המפרץ). בספטמבר 2002 אושרה גם הכפלת מסילת החוף, משתי מסילות לארבע במקטע חיפה-תל אביב. זאת במטרה כי בארבע המסילות רכבת ייסעו במקביל רכבות פרווריות ובינעירוניות.

תוכנית התחנה אושרה בוועדה המחוזית לתכנון ובנייה ביוני 2012. במרץ 2014 פורסם המכרז להקמת התחנה, התחנה נפתחה ב-5 בנובמבר 2016. עלות הקמת התחנה עומדת על כ-70 מיליון ש"ח. בתחנה עוצרות רכבות בקו בנימינה–אשקלון.

ב-2021 החלו להתבצע בתחנה עבודות להתקנת מערכת הזנה חשמלית עילית על ידי חברת SEMI הספרדית וב-3 בספטמבר 2022 התבצעה נסיעה ראשונה של רכבת חשמלית בתחנה. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.

מבנה התחנה
התחנה ממוקמת מערבית לפסי הרכבת, בפינת הרחובות יד חרוצים והבונים, ונבנתה על שטח של 5.2 דונם, עם שטח בנוי של 1,750 מ"ר, ו-650 מקומות חניה לכלי רכב. עם פתיחתה משרתת את עובדי אזור תעשייה קריית ספיר ותושבי דרום העיר, וניתן שירות רכבות סדיר לתל אביב. התחנה צפויה להשתלב במערך ההיסעים ההמוני המתוכנן בנתניה.

מסילה כפולה עוברת בתחנה - מסילה מזרחית (צמודה לרציף 1) לרכבות דרומה ומסילה מערבית (צמודה לרציף 2) לרכבות צפונה. כל הרציפים מחוברים לגשר להולכי רגל, והוא מהווה את הקשר היחיד ביניהם לבין אולם הנוסעים. כניסה לתחנה ויציאה ממנה אפשריות רק דרך אולם הנוסעים שממערב לתחנה. ביו אולם הנוסעים לרציפים נשמר מקום לשתי מסילות נוספות, העתידות להיבנות במסגרת התוכנית להכפלה של מסילת החוף לארבע מסילות.

מרכז|200px|תרשים התחנה

שירות רכבות בתחנה
בתחנה עוצרות שתי רכבות בשעה לבנימינה, רכבות פעם בשעה לרחובות ופעם בשעה לאשקלון.

קווי אוטובוס העוברים בתחנה
מקרא סימנים:
 ♿ - אוטובוס עירוני נגיש
 🚆 - קו הזנה המותאם לזמני הרכבת

+קומפעילמסלוליעדהערות נוספות32/32אאקסטרהרכבת ספיר - רח' גיבורי ישראל - ש"ד בן-גוריון - רח' פנחס לבון - נאות גולדה - קריית נורדאו - אירוסים -אגמים - ש"ד בן צבי - נאות שקד - גלי ים - שמחה ארליך - ש"ד בן עמי - רח' ז'בוטינסקי -רח' ירושלים -ש"ד בנימין - תחנה מרכזית - רח' הרצל - רכבת נתניהנתניה - תחנת רכבת♿🚆61ת. מרכזית נתניה - רמת אפרים - נווה איתמר - ת. רכבת נתניה - א. תעשייה קריית אליעזר - נאות גנים - קריית רבין - משכנות זבולון - קריית השרון - א. התעשייה ספיר - ת. רכבת ספיר - עיר ימים - רמת פולג - החוף הירוק♿62עין התכלת - קריית צאנז - פרדס הגדוד - כוכב הצפון - נאות הרצל - רמת אפרים - א. תעשייה קריית אליעזר - נאות גנים - קריית רבין - משכנות זבולון - קריית השרון - א. התעשייה ספיר - ת. רכבת ספיר♿🚆63/63אעין התכלת - קריית צאנז - פרדס הגדוד - כוכב הצפון - נאות הרצל - מרכז העיר דרום - ת. מרכזית נתניה - רמת חן - כוכב הים - גלי הים - נאות שקד - אגמים - קריית המדע - גבעת האירוסים - קריית נורדאו - א. התעשייה ספיר - ת. רכבת ספיר♿🚆64עין התכלת - קריית צאנז - צפון מערב מרכז העיר - מרכז העיר דרום - רמת חן - כוכב הים - גלי הים - רמת ידין - נאות שקד - אגמים - קריית המדע - א. התעשייה ספיר - ת. רכבת ספיר♿🚆66בי"ס שי עגנון - נאות הרצל - צפון מזרח מרכז העיר - מרכז העיר דרום - רמת חן - כוכב הים - גלי הים - רמת ידין - נאות שקד - אגמים - קריית המדע - א. התעשייה ספיר - ת. רכבת ספיר♿🚆67א. התעשייה ספיר - ת. רכבת ספיר - קריית נורדאו - קריית המדע - אגמים - רמת ידין - נאות שקד - גלי הים - נוף הטיילת - מרכז העיר דרום - ת. מרכזית נתניה - צפון מזרח מרכז העיר - נאות הרצל - רמת אפרים - ת. רכבת נתניה♿68ת. מרכזית נתניה - רמת אפרים - רמת חן - כוכב הים - רמת ידין - גלי הים - נאות שקד - אגמים - קריית המדע - א. התעשייה ספיר - ת. רכבת ספיר♿🚆69בי"ס שי עגנון - נאות הרצל - צפון מזרח מרכז העיר - רמת אפרים - מרכז העיר דרום - רמת חן - נוף השרון - קריית השרון - משכנות זבולון - קריית רבין - א. התעשייה ספיר - ת. רכבת ספיר♿🚆71/71את. רכבת נתניה - רמת אפרים - מרכז העיר דרום - רמת חן - נוף הטיילת - כוכב הים - רמת ידין - נאות שקד - אגמים - גבעת האירוסים - א. התעשייה ספיר - ת. רכבת ספיר♿🚆133קוויםנתניה - צומת השרון - באקה אל-גרבייה - אום אל-פחם139נתניה - צומת השרון - קלנסווה - שער אפרים - טייבה - טירה

קישורים חיצוניים

 עמוד התחנה באתר רכבת ישראל

הערות שוליים

נתניה - ספיר
קטגוריה:נתניה: תחבורה
קטגוריה:נתניה: מבנים
קטגוריה:ישראל: תחנות רכבת לפי עיר